ແມ່ຍິງ ຖວທ ຜ່ານຮ່າງຍຸດທະສາດສົ່ງເສີມວຽກງານ
ບົດບາດຍິງ-ຊາຍ
ສະຫະພັນແມ່ຍິງ (ສຍ) ກະຊວງຖະແຫຼງຂ່າວ, ວັດທະ ນະທຳ ແລະ ທ່ອງທ່ຽວ (ຖວທ) ໄດ້ຈັດກອງປະຊຸມຜ່ານຮ່າງ ແຜນຍຸດທະສາດສົ່ງເສີມວຽກ ງານບົດບາດຍິງ - ຊາຍຂອງ ກະຊວງ ຖວທ ສຳລັບປີ 2016 - 2030 ຂຶ້ນເມື່ອວັນທີ 22 ກັນ ຍາຜ່ານມານີ້, ທີ່ກະຊວງ ຖວທ ໂດຍການເປັນກຽດເຂົ້າຮ່ວມ ຂອງທ່ານ ສະຫວັນຄອນ ຣາຊ ມຸນຕຣີ ຮອງລັດຖະມົນຕີກະ ຊວງ ຖວທ ທັງເປັນປະທານ ຄະນະກຳມາທິການສົ່ງເສີມ ເພື່ອຄວາມກ້າວໜ້າຂອງແມ່ ຍິງ - ເດັກນ້ອຍຂັ້ນກະຊວງ, ທ່ານ ນາງ ສຸພາລັກ ທິລະວົງ ປະທານ ສຍ ກະຊວງ ພ້ອມ ດ້ວຍບັນດາແຂກຖືກເຊີນ ແລະ ພາກສ່ວນກ່ຽວຂ້ອງອ້ອມຂ້າງ ກະຊວງເຂົ້າຮ່ວມ.
ກອງປະຊຸມຄັ້ງນີ້ ບັນດາ ຜູ້ເຂົ້າຮ່ວມໄດ້ຮັບຟັງການສະ ຫຼຸບວຽກງານການເຄື່ອນໄຫວ ໃນໄລຍະ 9 ເດືອນຂອງສະຫະ ພັນແມ່ຍິງກະຊວງ ຖວທ, ແຜນ ຄາດຄະເນ 3 ເດືອນທ້າຍປີ 2017 ແລະ ທິດທາງແຜນການ ປະຈຳປີ 2018, ຜ່ານຮ່າງແຜນ ຍຸດທະສາດສົ່ງເສີມວຽກງານ ບົດບາດຍິງ - ຊາຍຂອງກະ ຊວງ ຖວທ ສຳລັບປີ 2016 - 2030.
ໂອກາດດັ່ງກ່າວ ທ່ານ ສະຫວັນຄອນ ຣາຊມຸນຕຣີ ໄດ້ ໃຫ້ກຽດມີຄຳເຫັນຕໍ່ກອງປະ ຊຸມ ຊຶ່ງທ່ານໄດ້ຍົກໃຫ້ເຫັນ ບາງຕອນສຳຄັນວ່າ: ກອງປະ ຊຸມຄັ້ງນີ້ມີຄວາມໝາຍສຳຄັນ ຫຼາຍ, ເປັນການຜັນຂະຫຍາຍ ແນວທາງນະໂຍບາຍຂອງພັກ - ລັດ ໂດຍສະເພາະແມ່ນວຽກ ງານບົດບາດຍິງ - ຊາຍ, ການ ປະຕິບັດຄວາມສະເໝີພາບ, ການໃຫ້ໂອກາດ, ການສົ່ງເສີມ ໃຫ້ເພດຍິງມີຄວາມກ້າວໜ້າ ເທົ່າທຽມກັບເພດຊາຍ ໃນປັດ ຈຸບັນ ທຸກປະເທດລ້ວນແຕ່ເຫັນ ຄວາມສຳຄັນຂອງເພດຍິງພວກ ເຮົາຈຳເປັນທີ່ຈະຕ້ອງໄດ້ເອົາ ໃຈໃສ່ໃນວຽກງານບົດບາດຍິງ - ຊາຍ ຊຶ່ງກອງປະຊຸມຄັ້ງນີ້ໄດ້ ພ້ອມກັນພິຈາລະນາຜ່ານຮ່າງ ແຜນຍຸດທະສາດສົ່ງເສີມວຽກ ງານບົດບາດຍິງ - ຊາຍຂອງ ກະຊວງພວກເຮົາ ຊຶ່ງແຜນງານ ນີ້ແມ່ນອີງໃສ່ວິໄສທັດລວມ ຂອງພັກ, ແຜນພັດທະນາເສດ ຖະກິດ - ສັງຄົມ ຊຶ່ງລວມມີ ພາກ, ມີໝວດທີ່ເວົ້າເຖິງວຽກ ງານບົດບາດຍິງ - ຊາຍ, ກອງ ປະຊຸມຄັ້ງນີ້ຖືເປັນກອງປະຊຸມ ຄັ້ງສຸດທ້າຍ ຊຶ່ງຈະໄດ້ພ້ອມ ກັນສ້າງຄວາມເຂົ້າໃຈ ເພື່ອ ພ້ອມກັນຮັບຮອງເອົາ ຈາກນັ້ນ ກໍຈະໄດ້ຊອກຂົນຂວາຍແຫຼ່ງ ທຶນ ເພື່ອນຳເອົາແຜນງານດັ່ງ ກ່າວໄປຈັດຕັ້ງປະຕິບັດຕາມ ກິດຈະກຳທີ່ໄດ້ກຳນົດໄວ້ ສະ ນັ້ນ ຕໍ່ກັບເພດຍິງແມ່ນມີບົດ ບາດກວມໄປໝົດໃນທຸກຂົງ ເຂດວຽກງານ, ເຫັນວ່າແມ່ຍິງ ມີການບຸກບືນພັດທະນາຕົນ ເອງ, ມາເບິ່ງໃນກະຊວງພວກ ເຮົາແມ່ຍິງມີຄວາມພະຍາຍາມບຸກ ບືນຫ້າວຫັນຊອກຫາຄວາມ ກ້າວໜ້າ, ນີ້ແມ່ນຈຸດພົ້ນເດັ່ນ ຢູ່ໃນອົງການໃດທີ່ມີເພດຍິງ ເປັນກຳລັງຖືວ່າວຽກງານນີ້ມີ ອັນພົ້ນເດັ່ນເຫັນວ່າຜູ້ຍິງນັບ ມື້ນັບກາຍເປັນຜູ້ນຳຫຼາຍຂຶ້ນ.
(ຂ່າວ: ນ. ພູວັນ)